ai4bharat/Pralekha huggingface dataset:
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ମଣିପୁରରେ ଏମଏସଏମଇ ଦ୍ୱାରା ୧ ଲକ୍ଷ ନିଯୁକ୍ତି ସୃଷ୍ଟିକୁ ପ୍ରଧାନମନ୍ତ୍ରୀଙ୍କ ପ୍ରଶଂସା
ମଣିପୁରରେ ଏମଏସଏମଇ ଦ୍ୱାରା ୧ ଲକ୍ଷ ନିଯୁକ୍ତି ସୃଷ୍ଟିକୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ପ୍ରଶଂସା କରିଛନ୍ତି ।
ମଣିପୁର ମୁଖ୍ୟମନ୍ତ୍ରୀ ଶ୍ରୀ ଏନ ବୀରେନ ସିଂହଙ୍କ ଟ୍ୱିଟ ପ୍ରତ୍ୟୁତ୍ତରରେ ପ୍ରଧାନମନ୍ତ୍ରୀ କହିଛନ୍ତି;
“ସାବାସ ମଣିପୁର! ରାଜ୍ୟର ପ୍ରଗତିକୁ ଆଗେଇ ନେବା ପାଇଁ ଏମଏସଏମଇ କ୍ଷେତ୍ରର ସାମର୍ଥ୍ୟର ଫାଇଦା ଉଠାଇବା ଜାରି ରହିବା ଉଚିତ ।”
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
୧୬ ସେପ୍ଟେମ୍ବର ଦିନ କସ୍ତୁରବା ଗାନ୍ଧୀ ମାର୍ଗ ଏବଂ ଆଫ୍ରିକା ଏଭେନ୍ୟୁସ୍ଥିତ ପ୍ରତିରକ୍ଷା କାର୍ଯ୍ୟାଳୟକୁ ଉଦ୍ଘାଟନ କରିବେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ୧୬ସେପ୍ଟେମ୍ବର, ୨୦୨୧ ରେ ପୂର୍ବାହ୍ନ ୧୧ଟା ସମୟରେ କସ୍ତୁରବା ଗାନ୍ଧୀ ମାର୍ଗ ଏବଂ ଆଫ୍ରିକା ଏଭେନ୍ୟୁସ୍ଥିତ ପ୍ରତିରକ୍ଷା କାର୍ଯ୍ୟାଳୟ ପରିସରକୁ ଉଦ୍ଘାଟନ କରିବେ । ସେ ଆଫ୍ରିକା ଏଭେନ୍ୟୁସ୍ଥିତ ପ୍ରତିରକ୍ଷା କାର୍ଯ୍ୟାଳୟ ପରିସର ପରିଦର୍ଶନ କରିବେ ଏବଂ ସ୍ଥଳସେନା, ନୌସେନା, ବାୟୁସେନା ତଥା ପ୍ରଶାସନିକ ଅଧିକାରୀମାନଙ୍କ ସହ କଥାବାର୍ତ୍ତା କରିବେ । ଏହା ପରେ ପ୍ରଧାନମନ୍ତ୍ରୀ ଉପସ୍ଥିତ ଜନସାଧାରଣଙ୍କୁ ସମ୍ବୋଧିତ କରିବେ ।
ନୂତନ ପ୍ରତିରକ୍ଷା କାର୍ଯ୍ୟାଳୟ ପରିସର ସମ୍ପର୍କରେ
ନୂତନ ପ୍ରତିରକ୍ଷା କାର୍ଯ୍ୟାଳୟ ପରିସରରେ ସ୍ଥଳସେନା, ନୌସେନା ଏବଂ ବାୟୁସେନା ସହିତ ପ୍ରତିରକ୍ଷା ମନ୍ତ୍ରଣାଳୟ ଏବଂ ସଶସ୍ତ୍ର ବାହିନୀର ପ୍ରାୟତଃ ୭,୦୦୦ ଅଧିକାରୀମାନଙ୍କ କାର୍ଯ୍ୟ ପାଇଁ ଜାଗା ଉପଲବ୍ଧ ହେବ । ଏହି ଭବନ ଆଧୁନିକ, ସୁରକ୍ଷିତ ଏବଂ ପରିଚାଳନା କାର୍ଯ୍ୟ ପାଇଁ ଆବଶ୍ୟକ ଜାଗା ପ୍ରଦାନ କରିବ । ଭବନ ପରିଚାଳନା ପାଇଁ ଏକୀକୃତ କମାଣ୍ଡ ଏବଂ ନିୟନ୍ତ୍ରଣ କେନ୍ଦ୍ରର ସ୍ଥାପନ କରାଯାଇଛି, ଯାହା ଉଭୟ ଭବନର ସୁରକ୍ଷା ଏବଂ ପର୍ଯ୍ୟବେକ୍ଷଣ ଦାୟିତ୍ୱ ନିର୍ବାହ କରିବ ।
ନୂତନ ପ୍ରତିରକ୍ଷା କାର୍ଯ୍ୟାଳୟ ପରିସର ବ୍ୟାପକ ସୁରକ୍ଷା ପ୍ରବନ୍ଧନ ଉପାୟ ସହିତ ଅତ୍ୟାଧୁନିକ ଏବଂ ଶକ୍ତିର ଉପଯୁ୍କ୍ତ ବ୍ୟବହାର ପାଇଁ ବ୍ୟବସ୍ଥା ରହିଛି । ଏହି ଭବନର ବିଶେଷତ୍ୱ ମଧ୍ୟରେ ରହିଛି-ନୂତନ ଏବଂ ଦୀର୍ଘ ସ୍ଥାୟୀ ନିର୍ମାଣ ପ୍ରଯୁକ୍ତି, ଏଲଜିଏସ୍ଏଫର ଉପଯୋଗ । ଏହି ପ୍ରଯୁକ୍ତି ବ୍ୟବହାର ଦ୍ୱାରା ପାରମ୍ପରିକ ଆରସିସି ପଦ୍ଧତି ତୁଳନାରେ ଭବନ ନିର୍ମାଣ ପାଇଁ ୨୪-୩୦ମାସ କମ୍ ସମୟ ଲାଗିଛି । ଏହି ଭବନ ସବୁଜ ପ୍ରଯୁକ୍ତିର ବ୍ୟବହାର ଏବଂ ବିଭିନ୍ନ ପର୍ଯ୍ୟାବରଣ ଅନୁକୂଳ ବ୍ୟବହାରକୁ ପ୍ରାଥମିକତା ଦେବ ।
ଉଦ୍ଘାଟନ ସମାରୋହରେ ପ୍ରତିରକ୍ଷା ମନ୍ତ୍ରୀ, ଗୃହ ନିର୍ମାଣ ଏବଂ ସହରୀ ବ୍ୟାପାର ମନ୍ତ୍ରୀ, ପ୍ରତିରକ୍ଷା ରାଜ୍ୟମନ୍ତ୍ରୀ, ଗୃହ ନିର୍ମାଣ ଏବଂ ସହରୀ ବ୍ୟାପାର ରାଜ୍ୟମନ୍ତ୍ରୀ, ଚିଫ୍ ଅଫ ଡିଭେନ୍ସ ଷ୍ଟାଫ ଏବଂ ସଶସ୍ତ୍ର ବାହିନୀର ପ୍ରମୁଖମାନେ ମଧ୍ୟ ସାମିଲ ହେବେ ।
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
କୋଭିଡ-19ର ମୁକାବିଲା ନିମନ୍ତେ ସ୍ୱାସ୍ଥ୍ୟ ମନ୍ତ୍ରଣାଳୟ ପକ୍ଷରୁ କେନ୍ଦ୍ରୀୟ ମନ୍ତ୍ରଣାଳୟ ଓ ସେମାନଙ୍କ ଅଧୀନରେ ଥିବା ସରକାରୀ ଉଦ୍ୟୋଗର ହସ୍ପିଟାଲ ଶଯ୍ୟା ଉପଯୋଗ ପାଇଁ ପରାମର୍ଶ
ଏହି ହସ୍ପିଟାଲ ଓ ବ୍ଲକ ଗୁଡିକ ସମ୍ପର୍କରେ ସବିଶେଷ ତଥ୍ୟ ଜନସାଧାରଣଙ୍କୁ ଅବଗତ କରାଯିବ
କୋଭିଡ-19 ସଂକ୍ରମଣ ତଥା ତଦଜନିତ ମୃତ୍ୟୁ ସଂଖ୍ୟା ବୃଦ୍ଧି ଗତ କିଛି ସପ୍ତାହ ମଧ୍ୟରେ ଦେଶର ଅନେକ ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳରେ ପରିଲକ୍ଷିତ ହୋଇଛି । ରାଜ୍ୟଗୁଡିକ ସହ ସହଯୋଗ ରକ୍ଷା କରି କେନ୍ଦ୍ର ସରକାର କୋଭିଡ-19ର ମୁକାବିଲା କରୁଛନ୍ତି । ଏଥିରେ ସମର୍ଥନ ପୂର୍ବକ ଭାରତ ସରକାରଙ୍କ ଅନେକ ମନ୍ତ୍ରଣାଳୟ, କ୍ଷମତାପ୍ରାପ୍ତ ସଂସ୍ଥା ଓ କେନ୍ଦ୍ରୀୟ ସଚିବମାନେ ପରିସ୍ଥିତିର ସଫଳ ମୁକାବିଲା ନିମନ୍ତେ ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳଗୁଡିକୁ ଆବଶ୍ୟକ ସହାୟତା ଯୋଗାଇବା ନେଇ ଲାଗିପଡ଼ିଛନ୍ତି ।
ଦେଶବ୍ୟାପୀ ଗୁରୁତର କୋଭିଡ-19 ରୋଗୀମାନଙ୍କ ଆନୁଷ୍ଠାନିକ ଚିକିତ୍ସା ନିମନ୍ତେ ହସ୍ପିଟାଲ ଭିତ୍ତିଭୂମି ବୃଦ୍ଧି ଲାଗି କେନ୍ଦ୍ର ସ୍ୱାସ୍ଥ୍ୟ ମନ୍ତ୍ରଣାଳୟ ଗତବର୍ଷ ଭଳି ଚଳିତ ବର୍ଷ ମଧ୍ୟ କୋଭିଡ ରୋଗୀମାନଙ୍କ ଚିକିତ୍ସା ନିମନ୍ତେ କେନ୍ଦ୍ର ସ୍ୱାସ୍ଥ୍ୟ ମନ୍ତ୍ରଣାଳୟ ଅନ୍ୟାନ୍ୟ ମନ୍ତ୍ରଣାଳୟ ଗୁଡିକୁ ସେମାନଙ୍କ ଅଧୀନ ତଥା ନିୟନ୍ତ୍ରଣରେ ଥିବା ହସ୍ପିଟାଲ ଓ ବ୍ଲକ ଗୁଡିକୁ ଚିକିତ୍ସା ପାଇଁ ମହଜୁଦ ରଖିବାକୁ ନିର୍ଦ୍ଦେଶ ଦେବାପାଇଁ ପରାମର୍ଶ ଦେଇଛି ।
ଏହା ବ୍ୟତୀତ ଏହି ଉତ୍ସର୍ଗୀକୃତ ହସ୍ପିଟାଲ ଓ ବ୍ଳକ ଗୁଡିକରେ ସମସ୍ତ ଆନୁସଙ୍ଗିକ ସୁବିଧା ରଖିବାକୁ ମଧ୍ୟ ପରାମର୍ଶ ଦିଆଯାଇଛି । ସେଗୁଡିକ ମଧ୍ୟରେ ଅମ୍ଳଜାନ ସୁବିଧାଯୁକ୍ତ ଶଯ୍ୟା, ଆଇସିୟୁ ଶଯ୍ୟା, ଭେଣ୍ଟିଲେଟର, ସ୍ୱତନ୍ତ୍ର ସାଂଘାତିକ ଯତ୍ନ ୟୁନିଟ୍ , ପରୀକ୍ଷା ସୁବିଧା, ଇମେଜିଂ ସେବା, ରୋଷେଇ ଘର, ଲଣ୍ଡ୍ରୀ ସହ ସ୍ୱାସ୍ୱ୍ୟ ସେବା ଦଳ ଇତ୍ୟାଦି ଅନ୍ତର୍ଭୁକ୍ତ ।
କେନ୍ଦ୍ରୀୟ ମନ୍ତ୍ରଣାଳୟଗୁଡିକୁ ଲେଖାଯାଇଥିବା ପତ୍ରରେ କେନ୍ଦ୍ର ସ୍ୱାସ୍ଥ୍ୟ ସଚିବ ଲେଖିଛନ୍ତି ଯେ ଯେପରି କୋଭିଡ ମାମଲା ଦେଶବ୍ୟାପୀ ବୃଦ୍ଧି ପାଇଛି ତାହାକୁ ଆଖି ଆଗରେ ରଖି ଗତ ବର୍ଷ ଭଳି ସମସ୍ତ କେନ୍ଦ୍ରୀୟ ମନ୍ତ୍ରଣାଳୟ/ବିଭାଗ ଓ ସେମାନଙ୍କ ଅଧୀନରେ ଥିବା ସରକାରୀ ଉଦ୍ୟୋଗ ଓ ହସ୍ପିଟାଲ ଗୁଡିକରୁ ସହଯୋଗ ଆଶା କରାଯାଉଛି ।
ଏହିସବୁ ହସ୍ପିଟାଲ/ବ୍ଲକରୁ ଚିକିତ୍ସା ସୁବିଧା ପାଇବା ନିମନ୍ତେ କେନ୍ଦ୍ରୀୟ ମନ୍ତ୍ରଣାଳୟଗୁଡିକୁ ଜନସାଧାରଣଙ୍କୁ ଅବଗତ କରାଇବା ପାଇଁ ମଧ୍ୟ ପରାମର୍ଶ ଦିଆଯାଇଛି । ଏହି ହସ୍ପିଟାଲ ଗୁଡିକର ଅବସ୍ଥିତି ଅନୁସାରେ ବିଭିନ୍ନ ରାଜ୍ୟ ବା କେନ୍ଦ୍ରଶାସିତ ଅଞ୍ଚଳରେ ସ୍ୱାସ୍ଥ୍ୟ ବିଭାଗ ବା ଜିଲ୍ଲା ସ୍ୱାସ୍ଥ୍ୟ ପ୍ରଶାସନ ସହ ଆବଶ୍ୟକ ସହଯୋଗ ନିମନ୍ତେ ମଧ୍ୟ ପରାମର୍ଶ ଦିଆଯାଇଛି । ମନ୍ତ୍ରଣାଳୟ ବା ବିଭାଗ ପକ୍ଷରୁ ରାଜ୍ୟ ବା କେନ୍ଦ୍ର ଶାସିତ ଅଞ୍ଚଳ ପ୍ରଶାସନ ସହ ସମନ୍ୱୟ ରକ୍ଷା ପାଇଁ ଜଣେ ଲେଖାଏଁ ନୋଡାଲ ଅଫିସର ନିଯୁକ୍ତ କରିବାକୁ ମଧ୍ୟ କୁହାଯାଇଛି ।
ଯୁବ ବ୍ୟାପାର ଓ କ୍ରୀଡା ମନ୍ତ୍ରଣାଳୟ
ଆସନ୍ତା କାଲି ୨୫ରୁ ଅଧିକ ସହରରେ ‘ଚାମ୍ପିୟନ୍ ମାନଙ୍କୁ ଭେଟନ୍ତୁ’ କାର୍ଯ୍ୟକ୍ରମ
ଆସନ୍ତା କାଲି ଜାତୀୟ କ୍ରୀଡା ଦିବସ ଅବସରରେ ୨୫ରୁ ଅଧିକ ସହର ଗୁଡିକରେ ପ୍ରଧାନମନ୍ତ୍ରୀ ମୋଦୀଙ୍କର ‘ଚାମ୍ପିୟନ୍ ମାନଙ୍କୁ ଭେଟନ୍ତୁ’ ପଦକ୍ଷେପ ଆୟୋଜିତ ହେବ
ଏସ୍ଏଆଇ ସାରା ଭାରତରେ ସମସ୍ତ କେନ୍ଦ୍ର ଗୁଡିକରେ କ୍ରୀଡା ସମ୍ପର୍କିତ କାର୍ଯ୍ୟକଳାପ ସହିତ ଉତ୍ସବ ପାଳନ କରିବ
ଆସନ୍ତା କାଲି, ୨୯ ଅଗଷ୍ଟରେ ଜାତୀୟ କ୍ରୀଡା ଦିବସ ଅବସରରେ, ଯୁବ ବ୍ୟାପାର ଏବଂ କ୍ରୀଡା ମନ୍ତ୍ରଣାଳୟ  ସାରା ଦେଶରେ ୨୬ଟି ସ୍କୁଲ୍ ଗୁଡିକରେ ‘ମିଟ୍ ଦ ଚାମ୍ପିଅନ୍’  ପଦକ୍ଷେପର ଆୟୋଜନ କରିବ ।
ରାଜ୍ୟ ଗୋଷ୍ଠୀ କ୍ରୀଡା  ଏବଂ ବିଶ୍ୱ ଚାମ୍ପିୟନ୍ଶିପ୍ରେ ସ୍ୱର୍ଣ୍ଣ ପଦକ ବିଜେତା ନିଖତ୍ ଜରୀନ୍, ପାରାଅଲମ୍ପିକ୍ସ ଏବଂ ରାଜ୍ୟ ଗୋଷ୍ଠୀ କ୍ରୀଡା ର ପଦକ ବିଜେତା ଭାବନା ପଟେଲ୍, ଟୋକିଓ ଅଲମ୍ପିକ୍ସ ଏବଂ ସିଡବ୍ଲ୍ୟୁଜି ପଦକ ବିଜେତା ମନପ୍ରୀତ୍ ସିଂହଙ୍କ ଭଳି କିଛି ପ୍ରମୁଖ କ୍ରୀଡାବିତ୍ ଏହି ପଦକ୍ଷେପର ଅଂଶ ବିଶେଷ ହେବେ ।
‘ମିଟ୍ ଦି ଚାମ୍ପିଅନ୍’ ଏକ ବିଶେଷ ସ୍କୁଲ୍ ପରିଦର୍ଶନ ଅଭିଯାନ ଅଟେ, ଯାହାକୁ ଅଲମ୍ପିକ୍ସ ସ୍ୱର୍ଣ୍ଣ ପଦକ ବିଜେତା ନୀରଜ ଚୋପ୍ରା ଗତ ବର୍ଷ ଡିସେମ୍ବର ମାସରେ ଆରମ୍ଭ କରିଥିଲେ ଏବଂ ଗତ କିଛି ମାସ ମଧ୍ୟରେ ଦେଶର ବିଭିନ୍ନ ଅଂଚଳ ଗୁଡିକରେ ଏହା ପହଂଚି ସାରିଛି । ସ୍କୁଲ୍ ପରିଦର୍ଶନ ସମୟରେ, ଚାମ୍ପିଅନ୍ କ୍ରୀଡାବିତ୍ ନିଜର ଅନୁଭବ, ଜୀବନର ଶିକ୍ଷା ଏବଂ କିପରି ସଠିକ୍ ଭାବରେ ଉଚିତ୍ ଖାଦ୍ୟ ଖାଇବେ ସେ ସମ୍ପର୍କରେ କହିଥାନ୍ତି ଏବଂ ସ୍କୁଲ୍ ପିଲା ମାନଙ୍କୁ ସାମଗ୍ରିକ ରୂପରେ ପ୍ରେରଣାଦାୟୀ ପ୍ରୋତ୍ସାହାନ ଦେଇଥାନ୍ତି ।
ଜାତୀୟ କ୍ରୀଡା ଦିବସ ଅବସର ସହିତ ଏବଂ ହକିର ପ୍ରମୁଖ ହସ୍ତୀ ମେଜର ଧ୍ୟାନଚାନ୍ଦଙ୍କୁ ଶ୍ରଦ୍ଧାଞ୍ଜଳି ରୂପରେ, ଭାରତୀୟ ଖେଳ ପ୍ରାଧିକରଣ  ଏବେ ସେହି କ୍ରୀଡାବିତ୍ ମାନଙ୍କୁ ଏଥିରେ ସାମିଲ୍ କରିବାର ପଦକ୍ଷେପକୁ ବ୍ୟାପକ କରିଛନ୍ତି, ଯେଉଁମାନେ ନିକଟରେ ଶେଷ ହୋଇଥିବା ରାଜ୍ୟ ଗୋଷ୍ଠୀ କ୍ରୀଡା  ଏବଂ ବିଶ୍ୱ ଚାମ୍ପିଅନ୍ସିପ୍ରେ ଅଂଶ ଗ୍ରହଣ କରିଥିଲେ ।
ଭାରତୀୟ କ୍ରୀଡା ପ୍ରାଧିକରଣ ମଧ୍ୟ ଏହି ବର୍ଷର ଜାତୀୟ କ୍ରୀଡା ଦିବସକୁ ଫିଟ୍ ଇଣ୍ଡିଆ ଅଭିଯାନର ଅଂଶ ବିଶେଷ ଭାବରେ, ଏକ ସମାବେଶୀ ଏବଂ ସୁସ୍ଥ ସମାଜ ନିମନ୍ତେ ଖେଳର ଥିମ୍  ସହିତ ଅଖିଳ ଭାରତୀୟ ସ୍ତରରେ କ୍ରୀଡା ଆୟୋଜନ ମାଧ୍ୟମରେ ପାଳନ କରିବ । ଖେଳ ଇଭେଂଟ ଗୁଡିକ ବିଭିନ୍ନ ସ୍ତର ଗୁଡିକ ନିମନ୍ତେ ଆୟୋଜିତ କରା ଯାଇଥାଏ, ଯେଉଁଥିରେ ବିଭିନ୍ନ ବୟସର ଲୋକ ମାନଙ୍କ ପାଇଁ ଏବଂ ଜୀବନର ସମସ୍ତ କ୍ଷେତ୍ର ନିମନ୍ତେ ପେଶାଦାର ଏବଂ ମନୋରଞ୍ଜନ ଉଭୟ ପ୍ରକାରର କାର୍ଯ୍ୟକ୍ରମ ସାମିଲ୍ ଅଟେ ।
ସନ୍ଧ୍ୟା ସମୟରେ କେନ୍ଦ୍ର ଯୁବ ବ୍ୟାପାର ଏବଂ କ୍ରୀଡା ମନ୍ତ୍ରୀ ଶ୍ରୀ ଅନୁରାଗ ସିଂହ ଠାକୁର, କେନ୍ଦ୍ର ଶିକ୍ଷା ମନ୍ତ୍ରୀ ଧର୍ମେନ୍ଦ୍ର ପ୍ରଧାନ ଏବଂ କେନ୍ଦ୍ର ଯୁବ ବ୍ୟାପାର ଏବଂ କ୍ରୀଡା ରାଷ୍ଟ୍ର ମନ୍ତ୍ରୀ ଶ୍ରୀ ନିଶିଥ ପ୍ରମାଣିକ ଦେଶର କିଛି କ୍ରୀଡା ସମ୍ପର୍କିତ ଏବଂ ଫିଟ୍ ଇଣ୍ଡିଆ ଫିଟ୍ନେସ୍ ଆଇକନ୍ ମାନଙ୍କ ସହିତ ଭାରତରେ ଫିଟ୍ନେସ୍ ଏବଂ କ୍ରୀଡାର ମହତ୍ୱ ସମ୍ପର୍କରେ ଆଭାସୀ ରୂପରେ ବିଶେଷ ଆଲୋଚନା କରିବାର କାର୍ଯ୍ୟକ୍ରମ ରହିଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ତେଲୁଗୁ ଭାଷା ଦିବସରେ ପ୍ରଧାନମନ୍ତ୍ରୀଙ୍କ ଶୁଭେଚ୍ଛା
ତେଲୁଗୁ ଭାଷା ଦିବସ ଅବସରରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଶୁଭେଚ୍ଛା ଜଣାଇଛନ୍ତି ।
ଏକ ଟ୍ଵିଟ ମାଧ୍ୟମରେ ପ୍ରଧାନମନ୍ତ୍ରୀ କହିଛନ୍ତି, ତେଲୁଗୁ ଭାଷା ଦିବସରେ ଶୁଭେଚ୍ଛା । ତେଲୁଗୁ ଭାଷାକୁ ଲୋକପ୍ରିୟ କରୁଥିବା ବ୍ୟକ୍ତି ବିଶେଷ ବିଶେଷ କରି ଯୁବକମାନଙ୍କୁ ଆମେ ପ୍ରଶଂସା କରୁଛୁ । ମୁଁ ମହାନ ଗିଡୁଗୁ ଭେଙ୍କଟ ରାମମୂର୍ତ୍ତିଙ୍କୁ ମଧ୍ୟ ଶ୍ରଦ୍ଧାଞ୍ଜଳି ଅର୍ପଣ କରୁଛି, ଯାହାଙ୍କ ଚିନ୍ତାଧାରା, ଲେଖା ଏବଂ ସାମାଜିକ ସଂସ୍କାରର ପ୍ରୟାସ ନୂତନ ପିଢି ଉପରେ ଏକ ସ୍ଥାୟୀ ପ୍ରଭାବ ପକାଇପାରିଛି" ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଜଳ ଜୀବନ ମିଶନକୁ ମଜଭୁତ କରିବାକୁ ପ୍ରତିବଦ୍ଧତା ଦୋହରାଇଲେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଜଳ ଜୀବନ ମିଶନକୁ ମଜଭୁତ କରିବା ନିମନ୍ତେ ପ୍ରତିବଦ୍ଧତାକୁ ଦୋହରାଇଛନ୍ତି ଏବଂ ଜନସ୍ୱାସ୍ଥ୍ୟରେ ବିଶୁଦ୍ଧ ଜଳର ଭୂମିକା ଉପରେ ଆଲୋକପାତ କରିଛନ୍ତି ।
ଜଳ ଶକ୍ତି କେନ୍ଦ୍ର ମନ୍ତ୍ରୀ ଗଜେନ୍ଦ୍ର ସିଂ ଶେଖାୱତ ଏକାଧିକ ଟୁଇଟ କରି ସୂଚନା ଦେଇଛନ୍ତି ଯେ, ଡବ୍ଲ୍ୟୁଏଚଓର ଏକ ରିପୋର୍ଟ ଅନୁସାରେ ୟୁନିଭର୍ସାଲ ଟ୍ୟାପ୍ ୱାଟର କଭରେଜ ଯୋଗୁ ଡାଇରିଆରେ ମୃତ୍ୟୁ ଘଟୁଥିବା ୪ ଲକ୍ଷ ଲୋକଙ୍କ ଜୀବନ ରକ୍ଷା କରାଯାଇପାରିବ ।
କେନ୍ଦ୍ରମନ୍ତ୍ରୀଙ୍କ ଏକାଧିକ ଟୁଇଟର ଉତ୍ତର ଦେଇ ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି:
‘ପ୍ରତ୍ୟେକ ଭାରତୀୟଙ୍କ ପାଇଁ ବିଶୁଦ୍ଧ ଏବଂ ସୁରକ୍ଷିତ ଜଳ ସୁବିଧା ସୁନିଶ୍ଚିତ କରିବା ନିମନ୍ତେ ଜଳ ଜୀବନ ମିଶନର ପରିକଳ୍ପନା କରାଯାଇଥିଲା, ଯାହା କି ଜନସ୍ୱାସ୍ଥ୍ୟ ଦିଗରେ ଏକ ଗୁରୁତ୍ୱପୂର୍ଣ୍ଣ ଭିତ୍ତିଭୂମି । ଆମେ ଏହି ମିଶନକୁ ମଜଭୁତ କରିବୁ ଏବଂ ସ୍ୱାସ୍ଥ୍ୟସେବା ବ୍ୟବସ୍ଥାକୁ ବୃଦ୍ଧି କରିବା ଜାରି ରଖିବୁ’ ।
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଜାନୁଆରୀ ୩୧ରେ ପ୍ରଧାନମନ୍ତ୍ରୀ ‘ପ୍ରବୁଦ୍ଧ ଭାରତ’ର ୧୨୫ତମ ବର୍ଷ ପୂର୍ତ୍ତି ଉତ୍ସବକୁ ସମ୍ବୋଧନ କରିବେ
୨୦୨୧ ଜାନୁଆରୀ ୩୧ ତାରିଖ ଅପରାହ୍ନ ୩ଟା ୧୫ରେ ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀ ମାସିକ ପତ୍ରିକା ‘ପ୍ରବୁଦ୍ଧ ଭାରତ’ର ୧୨୫ତମ ବର୍ଷ ପୂର୍ତ୍ତି ଉତ୍ସବକୁ ସମ୍ବୋଧନ କରିବେ । ଏହି କାର୍ଯ୍ୟକ୍ରମ ଅଦ୍ୱୈତ ଆଶ୍ରମ, ମାୟାବତୀଙ୍କ ଦ୍ୱାରା ଆୟୋଜିତ ହେଉଛି । ରାମକ୍ରିଷ୍ଣ ଅର୍ଡରର ମାସିକ ପତ୍ରିକା ‘ପ୍ରବୁଦ୍ଧ ଭାରତ” ୧୮୯୬ ମସିହାରେ ସ୍ୱାମୀ ବିବେକାନନ୍ଦଙ୍କ ଦ୍ୱାରା ଆରମ୍ଭ ହୋଇଥିଲା ।
‘ପ୍ରବୁଦ୍ଧ ଭାରତ’ ସମ୍ପର୍କରେ
‘ପ୍ରବୁଦ୍ଧ ଭାରତ’ ପତ୍ରିକା ଭାରତର ପ୍ରାଚୀନ ଆଧ୍ୟାତ୍ମିକ ଜ୍ଞାନକୁ ପ୍ରସାର କରିବାରେ ଏକ ଗୁରୁତ୍ୱପୂର୍ଣ୍ଣ ମାଧ୍ୟମ । ଏହା ପ୍ରଥମେ ଚେନ୍ନାଇ ରୁ ପ୍ରକାଶ ଆରମ୍ଭ ହୋଇଥିଲା । ଏଠାରୁ ଏହା ଦୁଇ ବର୍ଷ ପର୍ଯ୍ୟନ୍ତ ପ୍ରକାଶ ପାଇଥିଲା । ପରେ ଏହା ଆଲମୋରାରୁ ପ୍ରକାଶ ପାଇଥିଲା । ୧୮୯୯ ଏପ୍ରିଲରୁ ଏହା କ୍ରମାଗତ ଭାବେ ଅଦ୍ୱୈତ ଆଶ୍ରମରୁ ପ୍ରକାଶ ପାଇ ଆସୁଛି ।
ଅନେକ ମହାନ ବ୍ୟକ୍ତିତ୍ଵ ସେମାନଙ୍କ ଲେଖା ମାଧ୍ୟମରେ ‘ପ୍ରବୁଦ୍ଧ ଭାରତ’ ପୃଷ୍ଠାରେ ସ୍ୱତନ୍ତ୍ର ଛାପ ଛାଡ଼ି ଯାଇଛନ୍ତି । ଭାରତୀୟ ସଂସ୍କୃତି, ଆଧ୍ୟାତ୍ମିକତା, ଇତିହାସ, ଦର୍ଶନ ଶାସ୍ତ୍ର, ମନସ୍ତତ୍ତ୍ୱ ବିଜ୍ଞାନ, କଳା ଏବଂ ଅନ୍ୟାନ୍ୟ ସାମାଜିକ ପ୍ରସଙ୍ଗରେ ଏହିସବୁ ଲେଖା ସ୍ଥାନ ପାଇଛି । ବିଗତ ଅତୀତରେ ନେତାଜୀ ସୁଭାଷ ଚନ୍ଦ୍ର ବୋଷ, ବାଲ ଗଙ୍ଗାଧର ତିଳକ, ସିଷ୍ଟର ନିବେଦିତା, ଶ୍ରୀ ଅରବିନ୍ଦ, ପୂର୍ବତନ ରାଷ୍ଟ୍ରପତି ସର୍ବପଲ୍ଲୀ ରାଧାକ୍ରିଷ୍ଣନ ଆଦିଙ୍କ ଲେଖା ଏହି ପତ୍ରିକାରେ ସ୍ଥାନ ପାଇଛି ।
ଅଦ୍ୱୈତ ଆଶ୍ରମ ଏହାର ୱେବସାଇଟରେ ଅନଲାଇନରେ ସମ୍ପୂର୍ଣ୍ଣ ‘ପ୍ରବୁଦ୍ଧ ଭାରତ’ ପତ୍ରିକା ପ୍ରକାଶନ ଗୁଡ଼ିକୁ ଉପଲବ୍ଧ କରାଇବା ପ୍ରଚେଷ୍ଟାରେ ରହିଛି ।
ସ୍ଵରାଷ୍ଟ୍ର ବ୍ୟାପାର ମନ୍ତ୍ରଣାଳୟ
କୋଭିଡ-19 ମୁକାବିଲା ଲାଗି ଦେଶବ୍ୟାପୀ ଲକଡାଉନ ପାଇଁ ଉଦ୍ଦିଷ୍ଟ ନିର୍ଦ୍ଦେଶନାମା ସଂକ୍ରାନ୍ତରେ ପରିଶିଷ୍ଟ ଜାରି କଲା ଗୃହ ମନ୍ତ୍ରଣାଳୟ
ଗୃହ ମନ୍ତ୍ରଣାଳୟ ପକ୍ଷରୁ କରୋନା ଭୂତାଣୁ ମୁକାବିଲା ଲାଗି ଦେଶବ୍ୟାପୀ ଲକଡାଉନ ଲାଗୁ କରିବା ନିମନ୍ତେ ସମସ୍ତ ମନ୍ତ୍ରଣାଳୟ ଓ ବିଭାଗଗୁଡ଼ିକୁ ନିର୍ଦ୍ଦେଶନାମା ଜାରି କରାଯାଇଥିଲା । ବର୍ତ୍ତମାନ ଏହି ନିର୍ଦ୍ଦେଶନାମାକୁ ନେଇ ଏକ ପରିଶିଷ୍ଟ ଏବଂ ସହ ପରିଶିଷ୍ଟ  ଜାରି କରାଯାଇଛି ।
ଦ୍ବିତୀୟ ପରିଶିଷ୍ଟରେ 21 ଦିନର ଲକଡାଉନ ସମୟରେ, ବିପର୍ଯ୍ୟୟ ପ୍ରଶମନ ଆଇନ 2005 ଅନ୍ତର୍ଗତ ଛାଡ଼ ପ୍ରାପ୍ତ ଆବଶ୍ୟକ ବସ୍ତୁ ଓ ସେବାକୁ ଅତିରିକ୍ତ ଶ୍ରେଣୀରେ ରଖାଯାଇଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଇସ୍ରାଏଲ ପ୍ରଧାନମନ୍ତ୍ରୀ ବେଞ୍ଜାମିନ ନେତାନ୍ୟାହୁଙ୍କ ସହ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ବାର୍ତ୍ତାଳାପ
ପ୍ରଧାନମନ୍ତ୍ରୀଶ୍ରୀ ନରେନ୍ଦ୍ର ମୋଦୀ ଫେବୃୟାରୀ 1ରେ ଇସ୍ରାଏଲ ପ୍ରଧାନମନ୍ତ୍ରୀ ବେଞ୍ଜାମିନ ନେତାନ୍ୟାହୁଙ୍କ ସହ ଟେଲିଫୋନ ବାର୍ତ୍ତାଳାପ କରିଛନ୍ତି । ପ୍ରଧାନମନ୍ତ୍ରୀ ମୋଦୀ ଜାନୁୟାରୀ 29, 2021ରେ ନୂଆଦିଲ୍ଲୀସ୍ଥିତ ଇସ୍ରାଏଲୀ ଦୂତାବାସ ଉପରେ ହୋଇଥିବା ଆତଙ୍କବାଦୀ ଆକ୍ରମଣକୁ ଦୃଢ଼ ନିନ୍ଦା କରିଥିଲେ । ଇସ୍ରାଏଲୀ କୂଟନୀତିଜ୍ଞ ଓ ଦୂତାବାସର ସୁରକ୍ଷା ତଥା ନିରାପତ୍ତାକୁ ଭାରତ ସର୍ବାଧିକ ଗୁରୁତ୍ୱ ପ୍ରଦାନ କରେ ବୋଲି ପ୍ରଧାନମନ୍ତ୍ରୀମୋଦୀ ଇସ୍ରାଏଲ ପ୍ରଧାନମନ୍ତ୍ରୀଙ୍କୁ ଆଶ୍ୱାସନା ଦେବାସହ ଦୋଷୀବ୍ୟକ୍ତିଙ୍କୁ ଖୋଜି ଦଣ୍ଡିତ କରିବାକୁ ସମସ୍ତ ଶକ୍ତି ବିନିଯୋଗ କରାଯିବ ବୋଲି କହିଛନ୍ତି । ଏହି ପ୍ରସଙ୍ଗରେ ଭାରତ ଓ ଇସ୍ରାଏଲ ସୁରକ୍ଷା ସଂସ୍ଥାଗୁଡିକ ମଧ୍ୟରେ ଉତମ ସମନ୍ୱୟ ଥିବାରୁ ଉଭୟନେତା ସନ୍ତୋଷ ବ୍ୟକ୍ତ କରିଥିଲେ । ନିଜ ନିଜ ଦେଶରେ କୋଭିଡ-19 ମହାମାରୀ ଲଢେଇର ଅଗ୍ରଗତି ଓ ଏ କ୍ଷେତ୍ରରେ ସହଯୋଗର ସମ୍ଭାବନା ସମ୍ପର୍କରେ ଦୁଇନେତା ଆଲୋଚନା କରିଥିଲେ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ରାଜ୍ୟସଭା ସାଂସଦ ଡକ୍ଟର ମହେନ୍ଦ୍ର ପ୍ରସାଦଙ୍କ ଦେହାନ୍ତରେ ପ୍ରଧାନମନ୍ତ୍ରୀ ଶୋକ ପ୍ରକାଶ କରିଛନ୍ତି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ରାଜ୍ୟସଭା ସାଂସଦ ଡକ୍ଟର ମହେନ୍ଦ୍ର ପ୍ରସାଦଙ୍କ ଦେହାନ୍ତରେ ଗଭୀର ଶୋକ ପ୍ରକାଶ କରିଛନ୍ତି ।
ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି;
“ରାଜ୍ୟସଭା ସାଂସଦ ଡକ୍ଟର ମହେନ୍ଦ୍ର ପ୍ରସାଦ ଜୀଙ୍କର ପରଲୋକରେ ଦୁଃଖିତ । ସେ ବହୁ ବର୍ଷ ଧରି ସଂସଦରେ କାର୍ଯ୍ୟ କରିଥିଲେ ଏବଂ ଅନେକ ସମାଜସେବା ପ୍ରୟାସର ଅଗ୍ରଭାଗରେ ଥିଲେ । ସେ ସର୍ବଦା ବିହାର ଏବଂ ଏହାର ଲୋକଙ୍କ କଲ୍ୟାଣ ପାଇଁ କହୁଥିଲେ । ତାଙ୍କ ପରିବାର ପ୍ରତି ସମବେଦନା । ଓମ୍ ଶାନ୍ତି ।”
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରତି ଘରକୁ ପାନୀୟ ଜଳ ସଂଯୋଗ ସୁନିଶ୍ଚିତ କରିବା ପାଇଁ ମଧ୍ୟପ୍ରଦେଶର ବୁରହାନପୁରର ଖାଡକି ଗାଁର ମହିଳା ସ୍ୱୟଂ ସହାୟକ ଗୋଷ୍ଠୀଙ୍କ ଉଦ୍ୟମକୁ ପ୍ରଧାନମନ୍ତ୍ରୀ ପ୍ରଶଂସା
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ, ପ୍ରତି ଘରକୁ ପାନୀୟ ଜଳ ସଂଯୋଗ ସୁନିଶ୍ଚିତ କରିବା ପାଇଁ ମଧ୍ୟପ୍ରଦେଶର ବୁରହାନପୁର ଜିଲ୍ଲାର ଖାଡକି ଗାଁର ମହିଳା ସ୍ୱୟଂ ସହାୟକ ଗୋଷ୍ଠୀଙ୍କ ଉଦ୍ୟମକୁ ପ୍ରଶଂସା କରିଛନ୍ତି । ଏହାକୁ ସାରା ଦେଶ ପାଇଁ ଉଦାହରଣ ବୋଲି ଶ୍ରୀ ମୋଦୀ କହିଛନ୍ତି ।
କେନ୍ଦ୍ର ଜଳ ଶକ୍ତି ରାଷ୍ଟ୍ର ମନ୍ତ୍ରୀ ଶ୍ରୀ ପ୍ରହ୍ଲାଦ ସିଂହ ପଟେଲଙ୍କ ଟ୍ୱିଟ ପ୍ରତ୍ୟୁତ୍ତରରେ ପ୍ରଧାନମନ୍ତ୍ରୀ କହିଛନ୍ତି;
“ବୁରହାନପୁରରେ ନାରୀ ଶକ୍ତିର ଏହି ଉଦ୍ୟମ ସାରା ଦେଶ ପାଇଁ ଏକ ଉଦାହରଣ ।”
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ସ୍ୱାଧୀନତା ଘୋଷଣା କରିଥିବା ୭୫ ବର୍ଷର ପୁରୁଣା ଖବରକାଗଜକୁ ସାଇତି ରଖିଥିବା ଡକ୍ଟର ଏଚ ଭି ହାଣ୍ଡେଙ୍କ ଉତ୍ସାହକୁ ପ୍ରଶଂସା କରିଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଡକ୍ଟର ଏଚ୍ ଭି ହାଣ୍ଡେଙ୍କ ଉତ୍ସାହ ଓ ମନୋବୃତ୍ତିକୁ ପ୍ରଶଂସା କରିଥିଲେ ଯିଏ କି ସ୍ୱାଧୀନତା ଘୋଷଣା କରୁଥିବା ୭୫ ବର୍ଷ ପୁରୁଣା ଖବରକାଗଜକୁ ଟୁଇଟ୍ କରିଥିଲେ । ପ୍ରଧାନମନ୍ତ୍ରୀ କହିଛନ୍ତି ଯେ ଡକ୍ଟର ଏଚ ଭି ହାଣ୍ଡେ ଜୀଙ୍କ ଭଳି ଲୋକମାନେ ଉଲ୍ଲେଖନୀୟ ବ୍ୟକ୍ତିବିଶେଷ, ଯେଉଁମାନେ ରାଷ୍ଟ୍ର ର୍ନିମାଣ ଦିଗରେ ନିଜ ଜୀବନକୁ ସମର୍ପି ଦେଇଛନ୍ତି ।
ଆଜାଦୀ କା ଅମୃତ ମହୋତ୍ସବ ଉପରେ ଡକ୍ଟର ଏଚ ଭି ହାଣ୍ଡେଙ୍କ ଟୁଇଟ୍ର ଜବାବରେ ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି;
“ଡକ୍ଟର ଏଚ୍.ଭି ହାଣ୍ଡେ ଜୀ ପରି ଲୋକମାନେ ଉଲ୍ଲେଖନୀୟ ବ୍ୟକ୍ତିବିଶେଷ, ଯେଉଁମାନେ ଦେଶ ର୍ନିମାଣ ଦିଗରେ ନିଜ ଜୀବନ ସମର୍ପି ଦେଇଛନ୍ତି । ତାଙ୍କର ଶକ୍ତି ଏବଂ ଉତ୍ସାହ ଦେଖି ଆନନ୍ଦିତ । ଡକ୍ଟର ଏଚ ଭି ହାଣ୍ଡେ”
HS
(
ସଂସ୍କୃତି ମନ୍ତ୍ରଣାଳୟ
ପ୍ରତିବର୍ଷ ଜାନୁୟାରୀ 23 ତାରିଖକୁ ପରାକ୍ରମ ଦିବସ ଭାବେ ପାଳନ କରିବାକୁ ସରକାରଙ୍କ ଘୋଷଣା
ଜାନୁୟାର 23କୁ ପରାକ୍ରମ ଦିବସ ଭାବେ ପାଳନ କରିବା ଘୋଷଣା ସଂକ୍ରାନ୍ତ ଗେଜେଟ ବିଜ୍ଞପ୍ତି ପ୍ରକାଶିତ
ଆସନ୍ତା 23 ତାରିଖଦିନ ପଡୁଥିବା ନେତାଜୀ ସୁଭାଷ ଚନ୍ଦ୍ର ବୋଷଙ୍କ 125ତମ ଜନ୍ମବାର୍ଷିକୀକୁ ଧୂମଧାମରେ ପାଳନ କରିବାକୁ ସରକାର ନିଷ୍ପତ୍ତି ନେଇଛନ୍ତି।
ନେତାଜୀଙ୍କ ଦେଶ ପାଇଁ ନିଃସ୍ୱାର୍ଥପର ସେବା ଓ ଅଦମ୍ୟ ଉତ୍ସାହ ପ୍ରତି ସମ୍ମାନ ଜଣାଇ ଏହାର ସ୍ମରଣାର୍ଥେ ସରକାର ପ୍ରତିବର୍ଷ ଜାନୁୟାରୀ 23 ତାରିଖକୁ ପରାକ୍ରମ ଦିବସ ଭାବେ ପାଳନ କରିବାକୁ ନିଷ୍ପତି ନେଇଛନ୍ତି । ନେତାଜୀ ଯେପରି ପ୍ରତିକୂଳ ପରିସ୍ଥିତି ସତ୍ତ୍ୱେ ପ୍ରବଳ ପରାକ୍ରମ ସହ ତାହାକୁ ସାମ୍ନା କରିଥିଲେ, ସେଥିନେଇ ବିଶେଷକରି ଦେଶର ଯୁବଗୋଷ୍ଠୀଙ୍କୁ ଅନୁପ୍ରାଣୀତ କରିବା ଓ ସେମାନଙ୍କୁ ଦେଶପ୍ରେମ ମନ୍ତ୍ରରେ ଉଦ୍ବୁଦ୍ଧ କରିବା ଏହି ଦିବସ ପାଳନର ତାତ୍ପର୍ଯ୍ୟ ।
ଜାନୁୟାରୀ 23 ତାରିଖକୁ ପରାକ୍ରମ ଦିବସ ଭାବେ ଘୋଷଣା ସଂକ୍ରାନ୍ତ ବିଜ୍ଞପ୍ତି ପ୍ରକାଶ ପାଇଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
୨୦୨୨-୨୩ ରେ ରେକର୍ଡ ଉତ୍ପାଦନ ପାଇଁ ସେଲ୍ କୁ ଅଭିନନ୍ଦନ ଜଣାଇଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଷ୍ଟିଲ୍ ଅଥରିଟି ଅଫ୍ ଇଣ୍ଡିଆ ଲିମିଟେଡ୍  କୁ ୨୦୨୨-୨୩ ବର୍ଷରେ ହଟ୍ ମେଟାଲ୍ ଏବଂ ଅଶୋଧିତ ଇସ୍ପାତର ସର୍ବଶ୍ରେଷ୍ଠ ଉତ୍ପାଦନ ହାସଲ କରିଥିବାରୁ ପ୍ରଶଂସା କରିଛନ୍ତି ।
ଚଳିତ ବର୍ଷ ୧୯୪.୦୯ ଲକ୍ଷ ଟନ୍ ହଟ୍ ମେଟାଲ ଏବଂ ୧୮୨.୮୯ ଲକ୍ଷ ଟନ୍ ଅଶୋଧିତ ଇସ୍ପାତ ଉତ୍ପାଦନ ସହିତ ସେଲ୍ ପୂର୍ବବର୍ଷ ତୁଳନାରେ ଯଥାକ୍ରମେ ୩.୫% ଏବଂ ୫.୩% ବୃଦ୍ଧି ହାସଲ କରିଛି ।
ପ୍ରଧାନମନ୍ତ୍ରୀ କହିଛନ୍ତି ଯେ ଏହା ସୂଚାଇ ଦେଉଛି ଯେ ଭାରତ ପ୍ରତ୍ୟେକ କ୍ଷେତ୍ରରେ ଆତ୍ମନିର୍ଭରତା ଆଡକୁ ଦୃଢ ପଦକ୍ଷେପ ନେଉଛି ।
ସେ ଟୁଇଟ୍ କରିଛନ୍ତି:
“ଏହି ଚମତ୍କାର ସଫଳତା ପାଇଁ ଅନେକ ଅଭିନନ୍ଦନ! ସେଲ୍ ର ଏହି ଉତ୍ପାଦନ ଦର୍ଶାଏ ଯେ କେବଳ ଇସ୍ପାତ ନୁହେଁ, ଦେଶ ପ୍ରତ୍ୟେକ କ୍ଷେତ୍ରରେ ଆତ୍ମର୍ନିଭରଶୀଳ ହେବା ଦିଗରେ ଦ୍ରୁତ ଗତିରେ ଆଗକୁ ବଢୁଛି ।”
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଶ୍ରୀ ଗୁରୁ ନାନକ ଦେବ ଜୀଙ୍କ ପ୍ରକାଶ ପରବ ଅବସରରେ ଲୋକଙ୍କୁ ଶୁଭେଚ୍ଛା ଜଣାଇଲେ ପ୍ରଧାନମନ୍ତ୍ରୀ
ଶ୍ରୀ ଗୁରୁ ନାନକ ଦେବ ଜୀଙ୍କ ପ୍ରକାଶ ପରବ ଅବସରରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଲୋକଙ୍କୁ ଶୁଭେଚ୍ଛା ଜଣାଇଛନ୍ତି । ଶ୍ରୀ ଗୁରୁ ନାନକ ଦେବ ଜୀଙ୍କ ପ୍ରକାଶ ପରବର ସ୍ୱତନ୍ତ୍ର ଅବସରରେ ତାଙ୍କ ଆଧ୍ୟାତ୍ମିକ ବିଚାରଧାରା ଓ ମହାନ ଆଦର୍ଶକୁ ଶ୍ରୀ ମୋଦୀ ସ୍ମରଣ କରିଛନ୍ତି ।
ଏକ ଟ୍ୱିଟରେ ପ୍ରଧାନମନ୍ତ୍ରୀ କହିଛନ୍ତି;
“ଶ୍ରୀ ଗୁରୁ ନାନକ ଦେବ ଜୀଙ୍କ ପ୍ରକାଶ ପରବର ସ୍ୱତନ୍ତ୍ର ଅବସରରେ ତାଙ୍କ ଆଧ୍ୟାତ୍ମିକ ବିଚାରଧାରା ଓ ମହାନ ଆଦର୍ଶକୁ ସ୍ମରଣ କରୁଛି । ଏକ ନ୍ୟାର୍ଯ୍ୟ, ସହାନୁଭୂତିଶୀଳ ଓ ସମାବେଶୀ ସମାଜ ପାଇଁ ତାଙ୍କ କଳ୍ପନା ଆମକୁ ପ୍ରେରିତ କରିଛି । ଅନ୍ୟର ସେବା କରିବାକୁ ଶ୍ରୀ ଗୁରୁ ନାନକ ଦେବ ଜୀ ଦେଇଥିବା ଗୁରୁତ୍ୱ ଖୁବ ପ୍ରେରଣାଦାୟୀ ।”
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ସ୍ଥାନାନ୍ତରିତ ଚିତାଗୁଡିକ ମଧ୍ୟରୁ ଗୋଟିଏ ଚିତା ବାଘ ଚାରିଟି ଶାବକଙ୍କୁ ଜନ୍ମ ଦେଇଥିବାରୁ ଖୁସି ବ୍ୟକ୍ତ କଲେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ, ସେପ୍ଟେମ୍ବର ୧୭ ୨୦୨୨ରେ ଭାରତକୁ ସ୍ଥାନାନ୍ତରିତ ହୋଇଥିବା ଚିତାଗୁଡିକ ମଧ୍ୟରୁ ଗୋଟିଏ ଚିତା ବାଘ ଚାରିଟି ଶାବକଙ୍କୁ ଜନ୍ମ ଦେଇଥିବାରୁ ଖୁସି ବ୍ୟକ୍ତ କରିଛନ୍ତି ।
କେନ୍ଦ୍ର ପରିବେଶ, ଜଙ୍ଗଲ ଓ ଜଳବାୟୁ ପରିବର୍ତ୍ତନ ମନ୍ତ୍ରୀ ଶ୍ରୀ ଭୂପେନ୍ଦ୍ର ଯାଦବଙ୍କ ଟ୍ୱିଟ ଶେୟାର କରି ପ୍ରଧାନମନ୍ତ୍ରୀ ଟ୍ୱିଟ କରିଛନ୍ତି;
“ଚମତ୍କାର ଖବର ।”
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ନବନିର୍ବାଚିତ ରାଷ୍ଟ୍ରପତି ଶ୍ରୀମତୀ ଦ୍ରୌପଦୀ ମୁର୍ମୁଙ୍କୁ ପ୍ରଧାନମନ୍ତ୍ରୀଙ୍କ ଅଭିନନ୍ଦନ
ଭାରତର ରାଷ୍ଟ୍ରପତି ଭାବେ ନିର୍ବାଚିତ ଶ୍ରୀମତୀ ଦ୍ରୌପଦୀ ମୁର୍ମୁଙ୍କୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଅଭିନନ୍ଦନ ଜଣାଇଛନ୍ତି ।
ଏକ ଟ୍ୱିଟ ଶୃଙ୍ଖଳରେ ପ୍ରଧାନମନ୍ତ୍ରୀ କହିଛନ୍ତି;
“ଭାରତ ଇତିହାସ ରଚିଛି । ୧.୩ ବିଲିୟନ ଭାରତୀୟ ଆଜାଦୀ କା ଅମୃତ ମହୋତ୍ସବ ପାଳନ କରୁଥିବା ବେଳେ ପୂର୍ବ ଭାରତର ଦୁର୍ଗମ ଅଞ୍ଚଳରେ ଜନ୍ମିତ ଆଦିବାସୀ ସମ୍ପ୍ରଦାୟର ଝିଅ ଆମ ରାଷ୍ଟ୍ରପତି ଭାବେ ନିର୍ବାଚିତ ହୋଇଛନ୍ତି ।
ଏହି ସଫଳତା ପାଇଁ ଶ୍ରୀମତୀ ଦ୍ରୌପଦୀ ମୁର୍ମୁଙ୍କୁ ଅଭିନନ୍ଦନ ।”
“ଶ୍ରୀମତୀ ଦ୍ରୌପଦୀ ମୁର୍ମୁଙ୍କ ଜୀବନ, ତାଙ୍କ ପ୍ରାଥମିକ ସଂଘର୍ଷ, ସମୃଦ୍ଧ ସେବା ଓ ଅନୁକରଣୀୟ ସଫଳତା ପ୍ରତ୍ୟେକ ଭାରତୀୟଙ୍କୁ ପ୍ରେରଣା ଯୋଗାଇବ । ସେ ଆମ ଦେଶର ନାଗରିକ ବିଶେଷ କରି ଦରିଦ୍ର, ଅବହେଳିତ ଓ ନିଷ୍ପେଷିତଙ୍କ ପାଇଁ ଆଶାର କିରଣ ହୋଇ ଉଭା ହୋଇଛନ୍ତି ।”
“ଶ୍ରୀମତୀ ଦ୍ରୌପଦୀ ମୁର୍ମୁ ଜୀ ଜଣେ ଉତ୍ତମ ବିଧାୟକ ଓ ମନ୍ତ୍ରୀ ଥିଲେ । ଝାଡଖଣ୍ଡ ରାଜ୍ୟପାଳ ଭାବରେ ତାଙ୍କ କାର୍ଯ୍ୟକାଳ ଖୁବ ସଫଳ ଥିଲା । ମୁଁ ନିଶ୍ଚିତ ଯେ, ଜଣେ ଅସାଧାରଣ ରାଷ୍ଟ୍ରପତି ଭାବେ ସେ ଭାରତର ବିକାଶ ଯାତ୍ରାକୁ ନେତୃତ୍ୱ ପ୍ରଦାନ କରି ଆଗେଇ ନେବେ ।”
“ଶ୍ରୀମତୀ ଦ୍ରୌପଦୀ ମୁର୍ମୁଙ୍କ ପ୍ରାର୍ଥୀତ୍ୱକୁ ସମର୍ଥନ କରିଥିବା ବିଭିନ୍ନ ଦଳର ସାଂସଦ ଓ ବିଧାୟକମାନଙ୍କୁ ଧନ୍ୟବାଦ ଜଣାଉଛି । ତାଙ୍କର ରେକର୍ଡ ବିଜୟ ଆମ ଗଣତନ୍ତ୍ର ପାଇଁ ଶୁଭ ସଙ୍କେତ ।”
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ସିଆଇଏସ୍ଏଫ୍ ପ୍ରତିଷ୍ଠା ଦିବସରେ ସିଆଇଏସ୍ଏଫ୍ କର୍ମଚାରୀଙ୍କୁ ଅଭିନନ୍ଦନ ଜଣାଇଲେ ପ୍ରଧାନମନ୍ତ୍ରୀ
କେନ୍ଦ୍ରୀୟ ଶିଳ୍ପ ସୁରକ୍ଷା ବଳ  ପ୍ରତିଷ୍ଠା ଦିବସ ଅବସରରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ସିଆଇଏସ୍ଏଫ୍ କର୍ମଚାରୀ ଏବଂ ସେମାନଙ୍କ ପରିବାର ବର୍ଗଙ୍କୁ ଶୁଭେଚ୍ଛା ଜଣାଇଛନ୍ତି ।
ଏକ ଟ୍ଵିଟ ମାଧ୍ୟମରେ ପ୍ରଧାନମନ୍ତ୍ରୀ କହିଛନ୍ତି ଯେ, “ପ୍ରତିଷ୍ଠା ଦିବସରେ, ସାହସୀ ସିଆଇଏସ୍ଏଫ୍ କର୍ମଚାରୀ ଏବଂ ସେମାନଙ୍କ ପରିବାରବର୍ଗକୁ ଶୁଭେଚ୍ଛା । ଜାତୀୟ ସୁରକ୍ଷା ଏବଂ ପ୍ରଗତିକୁ ଆଗେଇନେବାରେ ସେମାନଙ୍କ ଭୂମିକା ଅତ୍ୟନ୍ତ ମୂଲ୍ୟବାନ। 2019ରେ ସିଆଇଏସ୍ଏଫ୍ ପ୍ରତିଷ୍ଠା ଦିବସରେ ମୁଁ ଯୋଗଦେଇଥିଲି। ମୁଁ ସେଠାରେ ଯାହା କହିଥିଲି, ତାହା ଏଠାରେ ଅଛି।”
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ବିଶ୍ବ ହସ୍ତୀ ଦିବସ ଅବସରରେ ହାତୀଙ୍କ ସୁରକ୍ଷା ପାଇଁ ପ୍ରତିଶ୍ରୁତିବଦ୍ଧତାକୁ ଦୋହରାଇଛନ୍ତି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ବିଶ୍ବ ହସ୍ତୀ ଦିବସ ଅବସରରେ ହାତୀଙ୍କ ସୁରକ୍ଷା ପାଇଁ ପ୍ରତିଶ୍ରୁତିବଦ୍ଧତାକୁ ଦୋହରାଇଛନ୍ତି।
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ କେନ୍ଦ୍ର ପରିବେଶ, ଜଙ୍ଗଲ ଓ ଜଳବାୟୁ ପରିବର୍ତ୍ତନ ମନ୍ତ୍ରୀ ଶ୍ରୀ ଭୁପେନ୍ଦ୍ର ଯାଦବଙ୍କ ଟ୍ବିଟ ଉପରେ ପ୍ରତିକ୍ରିୟା ପ୍ରକାଶ କରି କହିଛନ୍ତି :
‘‘ବିଶ୍ବ ହସ୍ତୀ ଦିବସ ଅବସରରେ, ଆମେ ହାତୀର ସୁରକ୍ଷା ପାଇଁ ଆମର ପ୍ରତିଶ୍ରୁତିବଦ୍ଧତାକୁ ଦୋହରାଉଛୁ, ଯାହାକି ଭାରତର ସମୃଦ୍ଧ ପ୍ରାକୃତିକ ଐତିହ୍ୟ ସହିତ ବହୁତ ନିକଟରୁ ସାମିଲ୍ ରହିଛି। ମୁଁ ଏହି ଦିଗରେ କାର୍ଯ୍ୟ କରୁଥିବା ସମସ୍ତ ବ୍ୟକ୍ତିଙ୍କୁ ପ୍ରଶଂସା କରୁଛି। ମୁଦୁମୁଲାଇ ଟାଇଗର ରିଜର୍ଭକୁ ମୋର ଯାତ୍ରାର କିଛି ଝଲକ ଏଠାରେ ପ୍ରଦାନ କରୁଛି।’’
BS
(
କ୍ୟାବିନେଟ
ତିନୋଟି ରାଷ୍ଟ୍ରାୟତ୍ତ ବୀମା କମ୍ପାନୀ ପାଇଁ ପୁଞ୍ଜି ଉପଲବ୍ଧ କରାଇବା ପ୍ରସ୍ତାବକୁ କ୍ୟାବିନେଟ ମଞ୍ଜୁରି
• ଓରିଏଣ୍ଟାଲ ଇନ୍ସ୍ୟୋରାନ୍ସ କମ୍ପାନୀ ଲିମିଟେଡ, ନ୍ୟାସନାଲ ଇନ୍ସ୍ୟୋରାନ୍ସ କମ୍ପାନୀ ଲିମିଟେଡ ଓ ୟୁନାଇଟେଡ ଇଣ୍ଡିଆ ଇନ୍ସ୍ୟୋରାନ୍ସ କମ୍ପାନୀ ଲିମିଟେଡକୁ 12450 କୋଟି ଟଙ୍କା ସହାୟତା ଯୋଗାଇ ଦେବେ କେନ୍ଦ୍ର ସରକାର
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ କେନ୍ଦ୍ର କ୍ୟାବିନେଟ ରାଷ୍ଟ୍ରାୟତ୍ତ କ୍ଷେତ୍ରର ତିନୋଟି ସାଧାରଣ ବୀମା କମ୍ପାନୀ- ଓରିଏଣ୍ଟାଲ ଇନ୍ସ୍ୟୋରାନ୍ସ କମ୍ପାନୀ ଲିମିଟେଡ, ନ୍ୟାସନାଲ ଇନ୍ସ୍ୟୋରାନ୍ସ କମ୍ପାନୀ ଲିମିଟେଡ ଓ ୟୁନାଇଟେଡ ଇଣ୍ଡିଆ ଇନ୍ସ୍ୟୋରାନ୍ସ କମ୍ପାନୀ ଲିମିଟେଡକୁ ମୋଟ 12450 କୋଟି ଟଙ୍କା ସହାୟତା ଯୋଗାଣ ପ୍ରସ୍ତାବକୁ ଅନୁମୋଦନ କରିଛନ୍ତି। ଏଥିରେ 2019-20 ଆର୍ଥିକ ବର୍ଷରେ ପ୍ରଦାନ କରାଯାଇଥିବା 2500 କୋଟି ଟଙ୍କାର ପୁଞ୍ଜି ସହାୟତା ମଧ୍ୟ ଉପଲବ୍ଧ ରହିଛି। ଏଥିମଧ୍ୟରୁ 3,475 କୋଟି ଟଙ୍କାର ତତ୍କାଳ ସହାୟତା ରାଶି ଜାରି କରି ଦିଆଯିବ। ବାକି 6,475 କୋଟି ଟଙ୍କା ପରେ ଜାରି କରାଯିବ। କ୍ୟାବିନେଟ ଏହି ପୁଞ୍ଜି ଉପଲବ୍ଧତାକୁ ଲାଗୁ କରିବା ନିମନ୍ତେ ଏନଆଇସିଏଲ ପାଇଁ 7500 କୋଟି ଟଙ୍କା ଏବଂ ୟୁଆଇଆଇସିଏଲ ତଥା ଓଆଇସିଏଲ ପାଇଁ 5000 କୋଟି ଟଙ୍କା ପର୍ଯ୍ୟନ୍ତ ଅଧିକୃତ ଶେୟାର ପୁଞ୍ଜିରେ ବୃଦ୍ଧି ପ୍ରସ୍ତାବକୁ ମଧ୍ୟ ଲାଗୁ କରିଛନ୍ତି। ଏହାବ୍ୟତୀତ ବର୍ତ୍ତମାନର ସ୍ଥିତିକୁ ଧ୍ୟାନରେ ରଖି ଏଗୁଡ଼ିକର ମିଶ୍ରଣ ପ୍ରକ୍ରିୟାକୁ ସ୍ଥଗିତ ରଖାଯାଇଛି ଏବଂ ଏହା ସ୍ଥାନରେ ଏଗୁଡ଼ିକର ଲାଭଦାୟକ ବିକାଶ ପ୍ରତି ଧ୍ୟାନ ଦିଆଯିବ।
ତିନୋଟି ସାଧାରଣ ବୀମା କମ୍ପାନୀ ଓଆଇସିଏଲ, ଏନଆଇସିଏଲ ଏବଂ ୟୁଆଇଆଇସିଏଲକୁ ଏହି ପୁଞ୍ଜି ପ୍ରବାହର ପ୍ରଥମ ଭାଗ ସ୍ବରୂପ ଚଳିତ ଆର୍ଥିକ ବର୍ଷରେ 3,475 କୋଟି ଟଙ୍କା ଆବଣ୍ଟନ କରି ଦିଆଯିବ। ଅବଶିଷ୍ଟ ରାଶି ଗୋଟିଏ କିମ୍ବା ଦୁଇଟି ଭାଗରେ ଜାରି କରାଯିବ।
ପ୍ରଭାବ :-
ଏହି ପୁଞ୍ଜି ପ୍ରବାହ ଫଳରେ ରାଷ୍ଟ୍ରୟତ୍ତ କ୍ଷେତ୍ରର ତିନୋଟି ସାଧାରଣ ବୀମା କମ୍ପାନୀ ନିଜର ଆର୍ଥିକ ଏବଂ ଋଣ ପରିଶୋଧ କ୍ଷମତାରେ ସୁଧାର, ଅର୍ଥବ୍ୟବସ୍ଥାର ବୀମା ଆବଶ୍ୟକତା ପୂରଣ କରିବା, ପରିବର୍ତ୍ତନକୁ ଆପଣାଇବା, ସମ୍ବଳ ଯୋଗାଡ଼ କରିବାର କ୍ଷମତା ବଢ଼ାଇବା ଏବଂ ବିପତ୍ତି ପରିଚାଳନାରେ ସୁଧାର ଆଣିବାରେ ସହାୟତା ପାଇପାରିବେ।
ଆର୍ଥିକ ପ୍ରଭାବ:
ଚଳିତ ଆର୍ଥିକ ବର୍ଷରେ ରାଷ୍ଟ୍ରାୟତ୍ତ କ୍ଷେତ୍ରର ତିନୋଟି ସାଧାରଣ ବୀମା କମ୍ପାନୀ- ଓଆଇସିଏଲ, ଏନଆଇସିଏଲ ଏବଂ ୟୁଆଇଆଇସିଏଲରେ ପୁଞ୍ଜି ପ୍ରବାହର ପ୍ରଥମ ଭାଗ ଆକାରରେ 3,475 କୋଟି ଟଙ୍କାର ଆର୍ଥିକ ପ୍ରଭାବ ରହିବ। ଏହାପରେ 6,475 କୋଟି ଟଙ୍କାର ଅବଶିଷ୍ଟ ଅର୍ଥରାଶି ଜାରି କରି ଦିଆଯିବ।
ପରବର୍ତ୍ତୀ ପଦକ୍ଷେପ :-
ଉପଲବ୍ଧ କରାଯାଉଥିବା ଅର୍ଥରାଶିର ସର୍ବୋତ୍ତମ ଉପଯୋଗ ସୁନିଶ୍ଚିତ କରିବା ଲାଗି ସରକାର କେପିଆଇ ରୂପରେ ଗାଇଡଲାଇନ ଜାରି କରିଛନ୍ତି। ଯାହାର ଲକ୍ଷ୍ୟ ଏସବୁ କମ୍ପାନୀର ବ୍ୟବସାୟିକ କ୍ଷମତାକୁ ବଢ଼ାଇବା ଏବଂ ଲାଭଦାୟକ ବୃଦ୍ଧି ଆଣିବା। ଇତିମଧ୍ୟରେ ବର୍ତ୍ତମାନର ସ୍ଥିତିକୁ ଦୃଷ୍ଟିରେ ରଖି ମିଶ୍ରଣ ପ୍ରକ୍ରିୟକୁ ସ୍ଥଗିତ କରିଦିଆଯାଇଛି। ଏହା ପରିବର୍ତ୍ତେ ପୁଞ୍ଜି ପ୍ରବାହ ପରେ ଏଗୁଡ଼ିକର ଋଣ ପରିଶୋଧ କ୍ଷମତା ବଢ଼ାଇବା ଏବଂ ଲାଭଦାୟକ ବୃଦ୍ଧି ପ୍ରତି ଧ୍ୟାନ ନିଆଯିବ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପାରାଲିମ୍ପିକ୍ସ କ୍ରୀଡ଼ାରେ କାଂସ୍ୟ ପଦକ ବିଜୟ ପାଇଁ ସୁଟର ଅବନୀ ଲେଖାରାଙ୍କୁ ଶୁଭେଚ୍ଛା ଜଣାଇଲେ ପ୍ରଧାନମନ୍ତ୍ରୀ
ଟୋକିଓ ପାରାଲିମ୍ପିକ୍ସ କ୍ରୀଡ଼ାରେ କାଂସ୍ୟ ପଦକ ବିଜୟ ନିମନ୍ତେ ସୁଟର୍ ଅବନୀ ଲେଖାରାଙ୍କୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଶୁଭେଚ୍ଛା ଜଣାଇଛନ୍ତି ।
ଏକ ଟ୍ୱିଟରେ ପ୍ରଧାନମନ୍ତ୍ରୀ କହିଛନ୍ତି;
‘‘ଟୋକିଓ ପାରାଲିମ୍ପିକ୍ସରେ ଆଉ ଏକ ଗୌରବର ମୁହୂର୍ତ୍ତ । ଅବନୀ ଲେଖାରାଙ୍କ ଜବରଦସ୍ତ ପ୍ରଦର୍ଶନକୁ ନେଇ ଅତ୍ୟନ୍ତ ଆନନ୍ଦିତ । ଦେଶ ପାଇଁ କାଂସ୍ୟ ପଦକ ଜିତିଥିବାରୁ ଶୁଭେଚ୍ଛା । ତାଙ୍କର ଭବିଷ୍ୟତର ଉଦ୍ୟମ ପାଇଁ ଅନେକ ଶୁଭକାମନା ।’
SR
(
ଯୁବ ବ୍ୟାପାର ଓ କ୍ରୀଡା ମନ୍ତ୍ରଣାଳୟ
ଆଜି ନୂଆଦିଲ୍ଲୀର ଜେଏଲ୍ଏନ୍ ଷ୍ଟାଡିୟମରେ ଏକ ମେଗା ଉଦଘାଟନୀ ସମାରୋହରେ ଅନ୍ତର୍ଜାତୀୟ ମହିଳା ଦିବସ ପାଳନର ଏକ ଅଂଶ ଭାବେ "ଖେଲୋ ଇଣ୍ଡିଆ ଦଶ୍ କା ଦମ୍” ର ଶୁଭାରମ୍ଭ କରିଛନ୍ତି ଶ୍ରୀ ଅନୁରାଗ ସିଂହ ଠାକୁର
" ହେ ଦମ୍ ତୋ ବଢାଓ କଦମ୍” ହେଉଛି ଖେଲୋ ଇଣ୍ଡିଆ ଦଶ୍ କା ଦମ୍ କାର୍ଯ୍ୟକ୍ରମର ଟ୍ୟାଗ୍ଲାଇନ୍, ଏହା କ୍ରୀଡା ମାଧ୍ୟମରେ ମହିଳାମାନଙ୍କୁ ସଶକ୍ତ କରିବା ପାଇଁ ଆମେ ନେଇଥିବା ଆଉ ଏକ ପ୍ରମୁଖ ପଦକ୍ଷେପ: ଶ୍ରୀ ଅନୁରାଗ ସିଂହ ଠାକୁର
ଏକକାଳୀନ ୫୦ ରୁ ଅଧିକ ସହରରେ ପ୍ରତିଯୋଗିତା ଆରମ୍ଭ ହୋଇଛି
କେନ୍ଦ୍ର ଯୁବ ବ୍ୟାପାର ତଥା କ୍ରୀଡ଼ା ମନ୍ତ୍ରୀ ଶ୍ରୀ ଅନୁରାଗ ସିଂହ ଠାକୁର ଆଜି ନୂଆଦିଲ୍ଲୀର ଜେଏଲ୍ଏନ୍ ଷ୍ଟାଡିୟମରେ ଏକ ମେଗା ଉଦଘାଟନୀ ସମାରୋହରେ ଖେଲୋ ଇଣ୍ଡିଆ ଦଶ୍ କା ଦମ୍ କାର୍ଯ୍ୟକ୍ରମର ଶୁଭାରମ୍ଭ କରିଛନ୍ତି । ଅନ୍ତର୍ଜାତୀୟ ମହିଳା ଦିବସ ୨୦୨୩ ଉତ୍ସବର ଏକ ଅଂଶ ଭାବରେ ଆୟୋଜିତ ଏହି ପ୍ରତିଯୋଗିତା ଆଜି ଦେଶର ୫୦ ରୁ ଅଧିକ ସହରରେ ଏକକାଳୀନ ଭାବେ ଆରମ୍ଭ ହୋଇଛି ।
ଅନେକ ମାସରୁ ସାରା ଦେଶରେ ଚାଲୁଥିବା ଏକାଧିକ ଖେଲୋ ଇଣ୍ଡିଆ ମହିଳା ଲିଗ୍ ର ସଫଳତାର ଉପରକୁ ଯାଇ, ଦଶ୍ କା ଦମ୍ ପଦକ୍ଷେପ ସାରା ଦେଶରେ ହଜାର ହଜାର ମହିଳାଙ୍କ ପାଇଁ ଅଧିକ ସୁଯୋଗ ସୃଷ୍ଟି କରିବ । ୧୦ ରୁ ୩୧ ମାର୍ଚ୍ଚ ମଧ୍ୟରେ ମୋଟ ୧୦ ଟି କ୍ରୀଡ଼ାରେ ଭାରତର ୨୬ ଟି ରାଜ୍ୟରେ ଅବସ୍ଥିତ ୫୦ ରୁ ଅଧିକ ସହରରେ ଏହି ପ୍ରତିଯୋଗିତାରେ ପାଖାପାଖି ୧୫୦୦୦ ଆଥଲେଟ୍ ଅଂଶଗ୍ରହଣ କରିବେ । ଏହି କାର୍ଯ୍ୟକ୍ରମ ପାଇଁ ଭାରତ ସରକାର ମୋଟ ୧ କୋଟି ଟଙ୍କା ମଞ୍ଜୁର କରିଛନ୍ତି ।
ଶୁକ୍ରବାର ସକାଳେ ଏହି କାର୍ଯ୍ୟକ୍ରମର ଗ୍ରାଣ୍ଡ୍ ଉଦଘାଟନୀ ଉତ୍ସବରେ ଅନ୍ୟମାନଙ୍କ ମଧ୍ୟରେ କେନ୍ଦ୍ର କ୍ରୀଡ଼ା ମନ୍ତ୍ରଣାଳୟ ଏବଂ ସାଇର ମାନ୍ୟଗଣ୍ୟ ବ୍ୟକ୍ତିଙ୍କ ସହିତ କ୍ରୀଡା ପ୍ରାଧିକରଣର ମହାନିର୍ଦ୍ଦେଶକ ସନ୍ଦୀପ ପ୍ରଧାନ ମଧ୍ୟ ଉପସ୍ଥିତ ଥିଲେ । ଉଦଘାଟନୀ ସମାରୋହରେ ଜେଏଲ୍ଏନ୍ ଷ୍ଟାଡିୟମରେ ପ୍ରାୟ ୨୦୦୦ ମହିଳା ଆଥଲେଟ୍ ମଧ୍ୟ ଯୋଗ ଦେଇଥିଲେ, ଯେଉଁଥିରେ ଖେଲୋ ଇଣ୍ଡିଆ ଦଶ୍ କା ଦମ୍ ଅଂଶଗ୍ରହଣକାରୀ ଓ ଶିବିରାର୍ଥୀ ରହିଥିଲେ ।
ଶ୍ରୀ ଠାକୁର କହିଛନ୍ତି, ବଢାଓ କଦମ୍ ହେଉଛି ଖେଲୋ ଇଣ୍ଡିଆ ଦଶ୍ କା ଦମ୍ କାର୍ଯ୍ୟକ୍ରମର ଟ୍ୟାଗଲାଇନ୍ ଏବଂ ଏହା କ୍ରୀଡ଼ା ମାଧ୍ୟମରେ ମହିଳାମାନଙ୍କୁ ସଶକ୍ତ କରିବା ପାଇଁ ଆମେ ନେଇଥିବା ଅନ୍ୟ ଏକ ପ୍ରମୁଖ ପଦକ୍ଷେପ । ସାରା ଦେଶରେ ୧୪ ଟି କ୍ରୀଡା ମଧ୍ୟରେ ମହିଳା ଲିଗ୍ ଆୟୋଜନ କରିବାକୁ ସାଇ ର ପ୍ରୟାସ, ଅନେକ ମାସରୁ ୨୦,୦୦୦ ଶକ୍ତିଶାଳୀ ମହିଳା ଆଥଲେଟ୍ଙ୍କୁ ସେମାନେ ଆବଶ୍ୟକ କରୁଥିବା ସୁବିଧା ଏବଂ ସଶକ୍ତିକରଣ ପାଇଁ ସୁଯୋଗ ଦେଇଛନ୍ତି । ମୁଁ ମଧ୍ୟ ଖୁସି ଯେ ଏହି ପ୍ରତିଯୋଗିତା ଗଭୀର ସଫଳତା ପାଇଛି ବୋଲି କେନ୍ଦ୍ର ମନ୍ତ୍ରୀ କହିଛନ୍ତି ।
ମେରି କୋମ ଏବଂ ପିଭି ସିନ୍ଧୁଙ୍କ ପରି ପ୍ରତିଭାବାନ ଆଥଲେଟ୍ଙ୍କ ଉଦାହରଣ ଦେଇ ଶ୍ରୀ ଠାକୁର କହିଛନ୍ତି, ମେରି କୋମଙ୍କ ଠାରୁ ଲୋଭଲିନାଙ୍କ ପର୍ଯ୍ୟନ୍ତ ନିଖତ ଏବଂ ପିଭି ସିନ୍ଧୁ ସାଇନା ନେହୱାଲ ପର୍ଯ୍ୟନ୍ତ ଏହି ଝିଅମାନେ ବାରମ୍ବାର ଭାରତ ପାଇଁ ଗୌରବ ଆଣି ଦେଇଛନ୍ତି । ବର୍ତ୍ତମାନ ଏହି ପରି ପ୍ରତିଯୋଗିତା ଅଧିକ ସୁପରଷ୍ଟାର ସୃଷ୍ଟି କରିବ । ସର୍ବୋତ୍ତମ ପ୍ରତିଯୋଗିତା ଏବଂ କ୍ରୀଡା କ୍ଷେତ୍ର ଯୋଗାଇବା ପାଇଁ ଆମେ ସବୁକିଛି କରୁଛୁ, ବର୍ତ୍ତମାନ ସମସ୍ତ ମହିଳାଙ୍କ ନିଜର ଉତ୍କୃଷ୍ଟତା ଦେଖାଇବାର ସମୟ ଆସିଛି ।
ଉଦଘାଟନୀ ସମାରୋହର ଅନ୍ୟତମ ମୁଖ୍ୟ ଆକର୍ଷଣ ହେଲା ଖେଲୋ ଇଣ୍ଡିଆ ଦଶ୍ କା ଦମ୍ କାର୍ଯ୍ୟକ୍ରମକୁ ଦିଲ୍ଲୀର ୮ ବର୍ଷ ବୟସ୍କ ଟ୍ରାକ ଏବଂ ଫିଲ୍ଡ ଆଥଲେଟ୍ ସାକ୍ଷୀଙ୍କ ସହ ଶ୍ରୀ ଅନୁରାଗ ସିଂହ ଠାକୁର ପତାକା ଦେଖାଇ ଉଦ୍ଘାଟନ କରିଥିଲେ । ଭବିଷ୍ୟତରେ କ୍ରୀଡ଼ା ତାଲିକାରେ ଅନ୍ତର୍ଭୁକ୍ତ ହେବ: ଖୋ-ଖୋ, ସନ୍ତରଣ, ଆଥଲେଟିକ୍ସ, ଉସୁ, ତୀରନ୍ଦାଜ, ଅଶୀଚାଳନା, ଜୁଡୋ, ଭାରୋତ୍ତୋଳନ, ହକି ଏବଂ ଯୋଗାସାନ ।
ରାଜ୍ୟଗୁଡିକର ତାଲିକା ଜାଣିବାପାଇଁ ଏଠାରେ କ୍ଲିକ୍ କରନ୍ତୁ
HS
(Visitor Counter : 61
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଗୁରୁ ଦିବସରେ ଶିକ୍ଷକ ମାନଙ୍କୁ କୃତଜ୍ଞତା ଜଣାଇଲେ ପ୍ରଧାନମନ୍ତ୍ରୀ
● ଡ. ଏସ୍ ରାଧାକ୍ରିଷ୍ଣନଙ୍କୁ ଶ୍ରଦ୍ଧାଞ୍ଜଳି ଜ୍ଞାପନ କଲେ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଗୁରୁ ଦିବସ ଅବସରରେ ଶିକ୍ଷକ ମାନଙ୍କୁ କୃତଜ୍ଞତା ଜଣାଇଛନ୍ତି ଏବଂ ଡ. ଏସ୍ ରାଧାକ୍ରିଷ୍ଣନଙ୍କୁ ଶ୍ରଦ୍ଧାଞ୍ଜଳି ଜ୍ଞାପନ କରିଛନ୍ତି ।
ଅନେକଗୁଡ଼ିଏ ଟ୍ୱିଟ୍ ଜରିଆରେ ସେ ଉଲ୍ଲେଖ କରିଛନ୍ତି ଯେ, “ଅନେକ ଛାତ୍ରଛାତ୍ରୀଙ୍କୁ ଗଢିବା ସହ ଆମ ରାଷ୍ଟ୍ର ଗଠନରେ ସେମାନଙ୍କ ଅବଦାନ ପାଇଁ ଗୁରୁମାନଙ୍କ କଠିନ ପରିଶ୍ରମ ପ୍ରତି ଆମେ ସର୍ବଦା କୃତଜ୍ଞ ରହିବୁ । ଗୁରୁ ଦିବସ ଅବସରରେ ଆମେ ଆମର ଗୁରୁମାନଙ୍କ ଉଲ୍ଲେଖନୀୟ ଅବଦାନ ପାଇଁ କୃତଜ୍ଞତା ଜଣାଉଛୁ । ଡ. ଏସ୍ ରାଧାକ୍ରିଷ୍ଣନଙ୍କୁ ତାଙ୍କ ଜୟନ୍ତୀ ଅବସରରେ ଆମେ ଶ୍ରଦ୍ଧାଞ୍ଜଳି ଜ୍ଞାପନ କରୁଛୁ ।”
“ଆମ ରାଷ୍ଟ୍ରର ଗୌରବମୟ ଇତିହାସ ସହ ଆମର ସଂଯୋଗକୁ ଗଭୀର କରିବାରେ ଆମ ଜ୍ଞାନବନ୍ତ ଗୁରୁମାନଙ୍କ ଠାରୁ ଆଉ କିଏ ବା ଉତ୍ତମ ହୋଇପାରିବ । ନିକଟରେ ହୋଇଥିବା ମନ୍ କି ବାତ୍ କାର୍ଯ୍ୟକ୍ରମରେ ଆମର ମହାନ ସ୍ୱାଧୀନତା ସଂଗ୍ରାମର କମ୍ ଜଣାଥିବା ଦିଗ ଉପରେ ଗୁରୁମାନେ ବିଦ୍ୟାର୍ଥୀଙ୍କୁ ଜଣାଇବା ଚିନ୍ତାଧାରା ଉପରେ ମୁଁ ଆଲୋକପାତ କରିଥିଲି ।”
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଜୁଲାଇ ୧୦ରେ ପ୍ରାକୃତିକ କୃଷି ସମ୍ମେଳନରେ ଉଦବୋଧନ ଦେବେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଜୁଲାଇ ୧୦, ୨୦୨୨ ପୂର୍ବାହ୍ନ ୧୧.୩୦ରେ ଭିଡିଓ କନଫରେନ୍ସିଂ ମାଧ୍ୟମରେ ଏକ ପ୍ରାକୃତିକ କୃଷି ସମ୍ମେଳନରେ ଉଦବୋଧନ ଦେବେ ।
ଆଜାଦି କେ ଅମ୍ରିତ ମହୋତ୍ସବ ଅନ୍ତର୍ଗତ ମାର୍ଚ୍ଚ, ୨୦୨୨ରେ ଗୁଜୁରାଟ ପଞ୍ଚାୟତ ମହାସମ୍ମେଳନରେ ବକ୍ତବ୍ୟ ପ୍ରଦାନ ଅବସରରେ ପ୍ରତି ଗାଁରୁ ଅତିକମରେ ୭୫ ଚାଷୀ ପ୍ରାକୃତିକ କୃଷି ଆପଣାଇବାକୁ ପ୍ରଧାନମନ୍ତ୍ରୀ ଆହ୍ୱାନ ଦେଇଥିଲେ । ପ୍ରଧାନମନ୍ତ୍ରୀଙ୍କ ଏହି ଦୃଷ୍ଟିଭଙ୍ଗୀ ଦ୍ୱାରା ପ୍ରେରିତ ହୋଇ ସୁରତ ଜିଲ୍ଲା ପକ୍ଷରୁ ପ୍ରାକୃତିକ କୃଷିକୁ ପ୍ରୋତ୍ସାହନ ଦେବା ଉଦ୍ଦେଶ୍ୟରେ କୃଷକ ଗୋଷ୍ଠୀ, ନିର୍ବାଚିତ ପ୍ରତିନିଧି, କୃଷି ଉତ୍ପାଦ ବିପଣନ ସମିତି , ସମବାୟ, ବ୍ୟାଙ୍କ ଆଦିକୁ ସମ୍ବେଦନଶୀଳ ତଥା ପ୍ରୋତ୍ସାହିତ କରିବାକୁ ମିଳିତ ଓ ସମନ୍ୱିତ ପ୍ରୟାସ ହୋଇଥିଲା । ଫଳସ୍ୱରୂପ, ପ୍ରତି ଗ୍ରାମ ପଞ୍ଚାୟତରୁ ଅତିକମରେ ୭୫ ଚାଷୀ ଚିହ୍ନଟ କରି ପ୍ରାକୃତିକ କୃଷି ଆପଣାଇବା ପାଇଁ ସେମାନଙ୍କୁ ପ୍ରୋତ୍ସାହିତ ଓ ପ୍ରଶିକ୍ଷଣ ଦିଆଯାଇଥିଲା । ଚାଷୀମାନଙ୍କୁ ୯୦ଟି ଭିନ୍ନ ଭିନ୍ନ ଗୋଷ୍ଠୀରେ ପ୍ରଶିକ୍ଷଣ ଦିଆଯାଇଥିଲା । ଫଳରେ ଜିଲ୍ଲାର ୪୧ ହଜାରରୁ ଅଧିକ ଚାଷୀଙ୍କୁ ପ୍ରଶିକ୍ଷିତ କରା ଯାଇପାରିଥିଲା ।
ଗୁଜୁରାଟର ସୁରତ ଠାରେ ଆୟୋଜିତ ହେଉଥିବା ଏହି ସମ୍ମିଳନୀରେ ପ୍ରାକୃତିକ କୃଷିକୁ ଆପଣାଇ ସଫଳତା ପାଇଥିବା ହଜାର ହଜାର ଚାଷୀ ଓ ହିତଧାରକ ଭାଗ ନେବେ । ଗୁଜୁରାଟ ରାଜ୍ୟପାଳ ଓ ମୁଖ୍ୟମନ୍ତ୍ରୀ ମଧ୍ୟ ସମ୍ମିଳନୀରେ ଯୋଗ ଦେବେ ।
SR
(